'రంగస్థలం' సినిమాలోని కొన్ని ఫోటోలు లీక్ అయ్యాయంటూ క్రైమ్ పోలీసులకు ఫిర్యాదు అందింది. మైత్రి మూవీ మేకర్స్ బ్యానర్పై సుకుమార్ దర్శకత్వంలో తెరకెక్కుతున్న ఈ సినిమాలో రామ్చరణ్, సమంత హీరోహీరోయిన్లుగా నటిస్తున్నారు. ఇటీవలే విడుదలైన ఫస్ట్లుక్ ప్రేక్షకుల వద్ద మంచి స్పందన తెచ్చుకుంది. కాగా గత రెండు రోజులుగా ఈ సినిమాలోని సమంత, చెర్రీ లకు సంబంధించిన పలు ఫోటోలు సోషల్ మీడియాలో చక్కర్లు కొడుతున్న సంగతి తెలిసిందే.అయితే ఈ ఫోటోలు అనధికారికంగా ఎవరో బయటకు వదులుతున్నారంటూ మైత్రి మూవీ మేకర్స్ సంస్థ తాజాగా హైదరాబాద్ సైబర్ క్రైమ్ పోలీసులకు ఫిర్యాదు చేసింది. '2017 డిసెంబర్ 9వ తేదీన రెండు ఫోటో స్టిల్స్, ఆ మరుసటి రోజు మరో రెండు స్టిల్స్ అనధికారికంగా ఎవరో బయటకు వదిలారు. ఇవిగాక వారి దగ్గర సినిమాకు సంబందించిన వేరే డేటా కూడా ఉండవచ్చని అనుమానంగా ఉంది. దీనివల్ల సినిమా ప్రమోషన్స్పై తీవ్ర ప్రభావం పడే అవకాశం ఉంది. ఈ ఉదంతంపై దర్యాప్తు చేపట్టవలసిందిగా కోరుతున్నాం' అంటూ ఫిర్యాదులో పేర్కొన్నారు.
'rangasthalam' cinemaaloni konni photolu leak ayyayantu crime polisulaku firyaadu andindi. maitri moovee makers banarpai sukumar darsakatvamlo terakekkutunna ee cinemalo ramcharan, samanta heroheroinluga natistunnaaru. itivale vidudalaina fustluck prekshakula vadda manchi spandana tecchukundi. kaga gatha rendu rojulugaa ee cinemaaloni samanta, cherri laku sambandhinchina palu photolu soshal medialo chakkarlu kodutunna sangati telisinde.ayithe ee photolu anadhikaarikamgaa evaro bayataku vadulutunnarantu maitri moovee makers samstha taajaagaa hyderabad saibar crime polisulaku firyaadu chesindi. '2017 dissember 9va tedeena rendu photo stills, aa marusati roju maro rendu stills anadhikaarikamgaa evaro bayataku vadilaaru. ivigaaka vaari daggara sinimaaku sambandinchina vere data kuudaa undavacchani anumaanamgaa undi. deenivalla sinima pramoshanspy teevra prabhaavam pade avakaasam undi. ee udantampai daryaaptu chepattavalasindigaa korutunnam' antuu firyaadulo perkonnaru.